Document ID: 32004R1742

ΚΑΝΟΝΙΣΜΌΣ (ΕΚ) αριθ. 1742/2004 ΤΗΣ ΕΠΙΤΡΟΠΉΣ
της 7ης Οκτωβρίου 2004
για τροποποίηση του κανονισμού (ΕΟΚ) αριθ. 2235/92 σχετικά με τις λεπτομέρειες εφαρμογής της ενίσχυσης στην κατανάλωση νωπών γαλακτοκομικών προϊόντων στις Καναρίους Νήσους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1454/2001 του Συμβουλίου, της 28ης Ιουνίου 2001, περί ειδικών μέτρων, όσον αφορά ορισμένα γεωργικά προϊόντα, υπέρ των Καναρίων Νήσων και για την κατάργηση του κανονισμού (ΕΟΚ) αριθ. 1601/92 (Poseican) (1), και ιδίως το άρθρο 8 παράγραφος 2,
Εκτιμώντας τα ακόλουθα:
(1)
Στο άρθρο 1 παράγραφος 1 του κανονισμού (ΕΟΚ) αριθ. 2235/92 της Επιτροπής (2) προβλέπεται ότι η ενίσχυση για την κατανάλωση, από τον πληθυσμό, νωπών γαλακτοκομικών προϊόντων από αγελαδινό γάλα που παράγονται στις Καναρίους Νήσους καταβάλλεται εντός του ορίου των 44 000 τόνων πλήρους αγελαδινού γάλακτος για μία περίοδο δώδεκα μηνών.
(2)
Η πιο πρόσφατη αξιολόγηση που παρείχαν οι ισπανικές αρχές δείχνει ότι είναι πιθανό να υπάρξει υπέρβαση του ορίου κατανάλωσης των 44 000 τόνων στο εγγύς μέλλον. Συνεπώς το όριο πρέπει να αυξηθεί σε 50 000 τόνους.
(3)
Ο κανονισμός (ΕΟΚ) αριθ. 2235/92 πρέπει επομένως να τροποποιηθεί αντιστοίχως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 2235/92, οι λέξεις «των 44 000 τόνων» αντικαθίστανται από τις λέξεις «των 50 000 τόνων».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 2004.

Labels: 18
17
19